**РАЙОННА ИЗБИРАТЕЛНА КОМИСИЯ - СЛИВЕН**

**ПРОТОКОЛ № 21**

Днес, 26.03.2017 г. от 23.30 ч., се проведе заседание на Районната избирателна комисия - Сливен при следния,

ДНЕВЕН РЕД:

1. Проекторешение относно: Жалба с вх.№ 336/ 26.03.2017 г. от Галина Любомирова Николова – Вучкова – член на общинското ръководство на ПП ГЕРБ-Сливен.

На заседанието ПРИСЪСТВАТ: 13- Росица Василева Тодорова, Мария Асенова Чомпова, Росица Колева Колева, Фатме Фикретова Мустафова, Валентина Спирова Георгиева, Любомир Асенов Захариев, Николай Господинов Сандев, Румен Димитров Кърпачев, Севда Хюсеинова Османова, Нели Тодорова Драгнева, Димитър Любозаров Въндев, Стела Стоянова Данчева, Станимир Василев Влахов.

ОТСЪСТВАТ: няма

Заседанието бе открито в 23.30 часа и председателствано от госпожа Росица Василева Тодорова – председател на комисията.

За водене на протокола бе определена г-жа Фатме Фикретова Мустафова – секретар на РИК

Росица Тодорова запозна комисията с предложения дневен ред и го подложи на гласуване:

1.Проекторешение относно: Жалба с вх.№ 336/ 26.03.2017 г. от Галина Любомирова Николова – Вучкова – член на общинското ръководство на ПП ГЕРБ-Сливен.

ГЛАСУВАЛИ: 13- Росица Василева Тодорова, Мария Асенова Чомпова, Росица Колева Колева, Фатме Фикретова Мустафова, Валентина Спирова Георгиева, Любомир Асенов Захариев, Николай Господинов Сандев, Румен Димитров Кърпачев, Севда Хюсеинова Османова, Нели Тодорова Драгнева, Димитър Любозаров Въндев, Стела Стоянова Данчева, Станимир Василев Влахов „За“ и 0 „Против“.

Предложението бе прието с пълно мнозинство.

**По т.1 от Дневния ред**

Г-жа Тодорова уведоми комисията за постъпила жалба с вх.№ 336/ 26.03.2017 г. от Галина Любомирова Николова – Вучкова – член на общинското ръководство на ПП ГЕРБ-Сливен, , с която се уведомява РИК- Сливен, че в щаба на ПП ГЕРБ е постъпил сигнал, че членовете на СИК 47 в гр.Сливен по-рано през изборния ден съставили протокол, според който секционната комисия взела решение, представителите на ПП ГЕРБ от комисията да не присъстват при предаването на изборните книжа и материали след края на изборния ден. Прави се искане за предприемане на всички необходими мерки за преустановяване на нарушението на Изборния кодекс.

С оглед на така постъпилата жалба и в изпълнение на принципите за законосъобразно протичане на изборния процес и за установяване наличието на нарушение на същия, представители на РИК- Сливен извършиха проверка, при която установиха следното от фактическа страна:

При представянето на изборните книжа и материали РИК-Сливен установи, че СИК № 2120 00 047 е взела решение, обективирано в нарочно изготвен протокол, от който е видно, че комисията е определила кои трима членове да предадат протокола на съответния СИК и другите изборни книжа и материали в РИК-Сливен. Решението е взето при наличието на пълно мнозинство, поради което е валидно. На протокола е отразено, че същият е съставен в 18 ч.

Съобразно така установената фактическа обстановка РИК – Сливен направи следните изводи от правно естество:

Жалбата е подадена от лице, имащо правен интерес и притежаващ необходимите за това правомощия, съобразно представените пълномощни, което я прави валидна и допустима.

Разгледана по същество, жалбата е неоснователна по следните съображения:

В чл.285, ал.1 от ИК е посочено, че „председателят **или** заместник-председателят, секретарят и член на секционната избирателна комисия, предложени от различни партии и коалиции, предават на районната избирателна комисия екземплярите от протокола, предназначени за районната избирателна комисия и за Централната избирателна комисия, записващото техническо устройство от машинното гласуване и разпечатката от машината с данните от машинното гласуване.“ При анализа на тази разпоредба се установява, че лицата, които задължително следва да присъстват при предаването на протоколите в РИК са - 1. председател на съответния СИК, респ. зам.председател и 2. Секретар на съответния СИК. Третото лице, което задължително следва да присъства, е член на съответната СИК от политическа сила, различна от политическите сили на лицата по т.1. и т.2. Тези лица обаче следва да бъдат избрани от цялата комисия, чието решение следва да бъде с необходимото мнозинство и да бъде обективирано в нарочен протокол.

Изборният кодекс е визирал изрично присъствието само на едно лице от СИК, а именно – секретарят. Останалите две лица, които следва да предадат протокола на съответния СИК и другите изборни книжа и материали в съответния РИК се определят с решение на секционната избирателна комисия, в чиято единствена компететност е това. Единственото условие, което законодателят е въздигнал като абсолютна предпоставка, е тези трима представители на СИК да бъдат от различни политически сили.

В конкретния случай изискванията на закона са спазени, взето е валидно решение при пълно мнозинство, като секционната избирателна комисия е взела решение лицата, които да предадат протокола на съответния СИК и другите изборни книжа и материали в РИК-Сливен да бъдат председателят, заместник-председателят и секретарят, които са представители на различни политически сили. За пълнота на изложението следва да се допълни, че решението на СИК 2120 00 047 е взето в 18.00ч., а жалбата до РИК – Сливен е депозирана в 19.20ч. Наред с това, единият избран от комисията член, който да предаде заедно с останалите две лица протокола на съответния СИК и другите изборни книжа и материали в РИК-Сливен, е представител на ПП „ГЕРБ“ на длъжност „секретар на СИК“. От така изложеното може да се направи обоснования извод, че не е допуснато нарушение на изборни процес, поради което и жалбата следва да се остави без уважение.

Председателят попита за становища, след което подложи на гласуване и комисията прие следното **решение**:

**ОСТАВЯ** без уважение жалба с вх.№ 336/ 26.03.2017 г. от Галина Любомирова Николова – Вучкова – член на общинското ръководство на ПП ГЕРБ-Сливен.

ГЛАСУВАЛИ: 13- Росица Василева Тодорова, Мария Асенова Чомпова, Росица Колева Колева, Фатме Фикретова Мустафова, Валентина Спирова Георгиева, Любомир Асенов Захариев, Николай Господинов Сандев, Румен Димитров Кърпачев, Севда Хюсеинова Османова, Нели Тодорова Драгнева, Димитър Любозаров Въндев, Стела Стоянова Данчева, Станимир Василев Влахов „За“ и 0 „Против“.

Предложението бе прието с пълно мнозинство.

Други мнения и въпроси нямаше и поради изчерпване на дневния ред заседанието бе закрито в 23.35 ч.

ПРЕДСЕДАТЕЛ: СЕКРЕТАР:

/Росица Тодорова/ /Фатме Мустафова/